1. ปัจจัยความเสี่ยง

ปัจจัยความเสี่ยงซึ่งอาจมีผลกระทบในแง่ลบต่อผลประกอบการของบริษัทมีดังต่อไปนี้

ความเสี่ยงในแง่ของตัวบริษัท

1.1. ความเสี่ยงในด้านความน่าเชื่อถือของบุคลากรที่มีความสำคัญ

ความเสี่ยง:

ความสำเร็จของบริษัทขึ้นอยู่กับการทำงานอย่างมาอย่างต่อเนื่องของบรรดาผู้บริหารคนสำคัญ
โดยเฉพาะอย่างยิ่ง รองประธานกรรมการบริษัท ฯนาย ชาญ บูลกุล, กรรมการผู้อำนวยการ
นายไบรอัน จี คาฮิลล์, ประธานฝ่ายที่ปรึกษาทางธุรกิจและการเงิน ดร.ฟิลลิป บรอน
บุคคลเหล่านี้มีส่วนสำคัญต่อการขยายตัวและการบริหารงานประจำวันทั่วไป ของบริษัทฯ

บริษัทฯ ต้องอาศัยผู้บริหารทั้ง 3 ท่านอย่างสูง
เนื่องจากพวกเขามีประสบการณ์การทำธุรกิจในประเทศไทยมาอย่างยาวนาน
บรรดาทีมงานมีความภักดีต่อพวกเขา นอกจากนั้นพวกเขามีเครือข่ายการติดต่อทางธุรกิจ

ที่กว้างขวาง

การสูญเสียผู้บริหารคนสำคัญ หรือความล้มเหลวในการดึงดูดใจหรือรักษาบุคลากร อาจก่อให้เกิด
ผลกระทบในแง่ลบต่อการดำเนินงานของบริษัทฯ
แม้ว่าจะได้บุคลากรที่มีความสามารถใกล้เคียงกันมาทดแทนอย่างรวดเร็ว
เพราะฉะนั้นจึงเป็นสิ่งสำคัญที่ต้องมีการรักษาบุคลากรไว้

นอกจากนั้น การแข่งขันเพื่อแย่งชิงตัวบุคลากรที่เหมาะสมกับอุตสาหกรรมที่เกี่ยวข้องกับอินเตอร์เน็ต
การสื่อสาร ข้อมูล งานบริการให้คำปรึกษาและการวิจัยด้านการเงิน มีความรุนแรงอย่างมาก
โดยเฉพาะอย่างยิ่ง บริษัทฯ อาจไม่สามารถดึงดูดใจ รักษาหรือจูงใจบรรดาผู้บริหารระดับสูง
ทั้งฝ่ายจัดการและ ฝ่ายเทคนิค ตลอดจนบุคลากรที่มีความสำคัญคนอื่นๆ

กลยุทธ์การพัฒนาธุรกิจ ธุรกิจ และโอกาสของบริษัทฯ จะได้รับผลกระทบถ้าบริษัทฯ
ไม่สามารถแสวงหา และรักษาบุคลากรดังกล่าวไว้ได้
ผลกระทบด้านการเงินอันเนื่องจากสาเหตุดังกล่าวเป็นเรื่องยากในการประเมิน

มาตรการเพื่อลดความเสี่ยง

ทางบริษัทฯ ได้เริ่มทำสัญญาการว่าจ้างระยะยาวกับบรรดาผู้บริหารระดับอาวุโส
และบุคลากรที่มีความสำคัญ
สัญญาดังกล่าวจะสิ้นสุดลงก็ต่อเมื่อมีการแจ้งให้ทราบล่วงหน้าเป็นระยะเวลา 3-6 เดือน

บริษัทฯ ยังได้เพิ่มแรงดึงดูดใจโดยการพัฒนาหลักสูตรการฝึกอบรม
ซึ่งประกอบด้วยการเปิดให้เข้าร่วมสัมมนาและหลักสูตรที่จัดขึ้นภายในและภายนอกสำนักงาน

ฝ่ายบริหารเชื่อว่า การพัฒนาบุคลากรของบริษัทฯ จะส่งเสริมให้เกิดความภักดีต่อองค์กรในระยะยาว

บริษัทฯ กำลังจัดทำโครงการเพื่อเป็นแรงจูงใจให้กับพนักงานของบริษัทฯ
เช่นการออกและเสนอขายหลักทรัพย์แก่กรรมการหรือพนักงาน

1.2 ความเสี่ยงเกี่ยวกับนโยบายการลงทุนใหม่

ความเสี่ยง:

ความเสี่ยงในแง่ของการลงทุน

  บริษัทฯ กำลังลงทุนในบริษัทที่มีคุณภาพในด้านข้อมูล การวิจัย พาณิชย์อีเล็กทรอนิกส์ และส่วนที่
  เกี่ยวข้อง บริษัทฯ ตั้งเป้าที่จะขยายสายงานธุรกิจด้านการวิจัยตลาด การให้คำปรึกษาทางธุรกิจ
  และการเงินและงานสื่อสิ่งพิมพ์ สิ่งดังกล่าวอาจเกิดขึ้นจากการเติบโตภายในองค์กร
  หรือจากการซื้อกิจการอื่น

  ผลตอบแทนที่ได้รับจากการลงทุนดังกล่าวอาจต่ำกว่าที่คาดหมาย
  หรืออาจเกิดผลขาดทุนอันเนื่องมาจากปัจจัยที่ไม่สามารถควบคุมได้ซึ่งอาจส่งผลกระทบต่อผลกำไรสุทธิของบริษัทฯ

ความเสี่ยงในการประกอบธุรกิจ

  เนื่องจากบริษัทฯ ได้เข้าสู่สายธุรกิจใหม่หลายด้าน
  ภูมิหลังทางการเงินและการจัดการในอดีตขององค์กร
  อาจไม่เอื้อให้บรรดานักลงทุนได้ประเมินตัวขององค์กรและโอกาสในอนาคตของบริษัทฯ

  บริษัทฯ มีประสบการณ์ดั้งเดิมในธุรกิจด้านพาณิชย์อีเล็กทรอนิกส์อย่างจำกัด
  กลยุทธ์ทั้งหมดในธุรกิจดังกล่าว อยู่ในขั้นตอนแรกของการดำเนินงาน รายรับ
  รายได้และกระแสเงินสดจากธุรกิจใหม่เหล่านี้ ยังไม่สามารถพิสูจน์ได้

  การขยายธุรกิจและการดำเนินงานของบริษัทฯ
  ตามที่วางแผนไว้มีความจำเป็นต้องอาศัยคณะทำงาน
  และการลงทุนในระบบเครือข่ายและอุปกรณ์พื้นฐานในระบบคอมพิวเตอร์เพิ่มขึ้น
  เพราะฉะนั้นผลการดำเนินงานของบริษัทฯ
  ในอนาคตจะขึ้นอยู่กับความสามารถในการดำเนินงานตามวิธีปฏิบัติและการควบคุมด้านการดำเนินงานและด้านการเงิน
  ปรับปรุงการประสานงานระหว่างส่วนต่างๆ สร้างความเข้มแข็งให้แก่ระบบข้อมูลการจัดการ
  และระบบโทรคมนาคม ตลอดจนว่าจ้างบุคลากรเพิ่มเติม
  โดยเฉพาะอย่างยิ่งในฝ่ายสื่อสิ่งพิมพ์และธุรกิจออนไลน์ ซึ่งจะเป็นหัวหอกในการผลักดันบริษัทฯ
  ไปสู่ธุรกิจพาณิชย์อีเล็กทรอนิกส์ นอกเหนือจากนั้น
  ความสำเร็จในแง่กลยุทธ์ด้านพาณิชย์อีเล็กทรอนิกส์ และด้านอินเตอร์เน็ตของบริษัทฯ
  จะขึ้นอยู่กับปัจจัยต่างๆ ที่อยู่เหนือการควบคุมของบริษัทฯ
  ซึ่งรวมไปถึงการขยายตัวของผู้ใช้บริการอินเตอร์เน็ตในประเทศไทยและภูมิภาคเอเซีย

  ไม่มีหลักประกันที่ยืนยันว่าคณะผู้บริหารและบุคลากรใหม่ของบริษัทฯ
  สามารถจัดการธุรกิจที่เกี่ยวข้อง ทั้งหมดได้อย่างเป็นผลสำเร็จในเวลาอันรวดเร็ว นอกจากนั้น
  ความล้มเหลวที่เกิดขึ้นอาจส่งผลกระทบในแง่ลบต่อผลการดำเนินงานของบริษัทฯ

มาตรการเพื่อลดความเสี่ยง

บริษัทฯ มี
คณะกรรมการบริหารที่ได้รับการคัดเลือกโดยคณะกรรมการที่จะตรวจสอบนโยบายการลงทุนของบริษัทฯ
นโยบายดังกล่าวจะเปลี่ยนไปเพื่อตอบสนองต่อชนิดของอุตสาหกรรมเป้าหมายที่บริษัท ฯ
ต้องการลงทุนและสภาพตลาดในขณะนั้น

เพื่อลดผลกระทบที่เกิดจากความเสี่ยงดังกล่าว ทางบริษัทฯ ได้ปรับโครงสร้างการบริหารให้มีความ
เข้มแข็งโดยการว่าจ้างรองประธานกรรมการบริษัทและกรรมการผู้อำนวยการคนใหม่ นอกจากนี้

คุณชาญ บูลกุล รองประธานกรรมการบริษัทยังทำหน้าที่เป็นประธานคณะกรรมการบริหารอีกด้วย
คุณชาญและ ดร. ฟิลลิป บรอน
ประธานฝ่ายที่ปรึกษาทางธุรกิจและการเงินทำหน้าที่ดูแลและตรวจสอบ แผนการขยายกิจการ
และการลงทุน ตลอดจนฐานเงินทุนของบริษัทฯ

นอกจากนี้การแต่งตั้งกรรมการอิสระเป็นอีกส่วนหนึ่งที่จะช่วยเพิ่มศักยภาพในการประเมินและตรวจสอบการลงทุนของบริษัทฯ

1.3 ความเสี่ยงเกี่ยวกับระบบการควบคุมภายใน

ความเสี่ยง:

บริษัทฯ มีขนาดค่อนข้างเล็ก มีพนักงานเพียง 65 คน เพราะฉะนั้น ในปัจจุบันบริษัทฯ
ไม่มีการจัดแผนกควบคุมภายในอย่างเป็นทางการ อย่างไรก็ตามคณะกรรมการบริหาร ( EXCO
)ได้รับการมอบหมายให้จัดทำนโยบายและ แนวทางในการควบคุมภายในที่จำเป็น

มาตรการเพื่อลดความเสี่ยง

คณะกรรมการบริหารของบริษัทฯ ได้จัดทำแนวทางซึ่งกำหนดว่า
ต้องแต่งตั้งคณะกรรมการตรวจสอบภายในองค์กร ภายในระยะเวลา 3 ปี
หลังจากเข้าจดทะเบียนในตลาดหลักทรัพย์ใหม่ ( MAI )
นอกจากนั้นคณะกรรมการบริหารจะตรวจสอบการดำเนินธุรกิจ
ในแต่ละวันในฐานะตัวแทนของคณะกรรมการเพื่อตรวจสอบการลงทุนที่เกิดขึ้นอย่างละเอียด

อย่างไรก็ตามขอบเขตของแนวทางดังกล่าวมีจำกัด
และทำให้เห็นภาพว่าการตัดสินใจลงทุนส่วนใหญ่จะเกิดขึ้นจากคณะกรรมการ
นอกจากนี้การปฏิบัติงานสำหรับการสั่งจ่ายเช็ค บริษัทฯ มีการกำหนดวงเงินที่แน่นอน

บริษัทได้กำหนดอำนาจและขอบเขตในการลงลายมือชื่อแทนบริษัทดังต่อไปนี้:

กรรมการผู้มีอำนาจลงนาม 2 คน หรือ กรรมการที่ได้รับมอบอำนาจ 1 คนและผู้บริหารระดับอาวุโส
1 คน รวมเป็นสองคน ลงลายมือชื่อในเช็คและสัญญาที่มีมูลค่าไม่เกิน 1,000,000 บาท

กรรมการผู้มีอำนาจลงนาม 2 คน ต้องลงลายมือชื่อในเช็คและสัญญาที่มีมูลค่ามากกว่า 1,000,000
บาท

อย่างไรก็ตาม เมื่อพิจารณาเป็นรายกรณี ภายใต้ขอบเขตอำนาจของ EXCO ทาง EXCO อาจจะเพิ่ม
ขอบเขตอำนาจในการลงลายมือชื่อในเช็คและสัญญา

1.4 ความเสี่ยงจากการเข้ามาของคู่แข่งสำคัญรายใหม่ และการแข่งขันที่เพิ่มขึ้น

ความเสี่ยง:

มีความเป็นไปได้ที่บริษัทซึ่งดำเนินธุรกิจคล้ายคลึงกับบริษัท บรุ๊คเคอร์จะมีจำนวนเพิ่มขึ้น นอกจากนั้น
บรรดาบริษัทคู่แข่งในปัจจุบันอาจมีความสามารถในการแข่งขันมากขึ้น ทั้งในส่วนของประสิทธิภาพของ
ผลิตภัณฑ์ การกำหนดราคา
โดยเฉพาะในแผนกที่ปรึกษาทางธุรกิจซึ่งคู่แข่งขันได้แก่บริษัทสอบบัญชีรายใหญ่ทั้ง 5
แห่งได้เริ่มเน้นการแข่งขันในธุรกิจประเภทนี้

มาตรการเพื่อลดความเสี่ยง

ทางบริษัทฯ อยู่ในกระบวนการยกระดับประสิทธิภาพโดยรวมขององค์กร
การว่าจ้างรองประธานกรรมการบริษัท และกรรมการผู้อำนวยการในปี พ.ศ. 2546
ผู้ซึ่งจะเป็นผู้ดูแลแผนการขยายกิจการของบริษัทฯ และควบคุม
การบริหารและการรายงานในแต่ละวันตามเป้าหมายในการนำการดำเนินงานของบริษัทฯ
ไปสู่มาตรฐาน ระดับนานาชาติ จะช่วยยกระดับประสิทธิภาพดังกล่าว

เชื่อกันว่าการเพิ่มขึ้นของฐานเงินทุนจะช่วยให้บริษัทฯ
สามารถแข่งขันในตลาดได้ดีขึ้นโดยการปรับปรุงระบบ ต่างๆ และการขยายฐานผลิตภัณฑ์ขององค์กร

1.5 ความเสี่ยงเกี่ยวกับการปกป้องฐานข้อมูลของบริษัทบรุ๊คเคอร์

ความเสี่ยง:

นับตั้งแต่บริษัทฯ มีธุรกิจด้านข้อมูล การวิจัย และพาณิชย์อีเล็กทรอนิกส์ สินทรัพย์หลักของบริษัทฯ คือ
ฐานข้อมูลขององค์กร โครงสร้างพื้นฐานของบริษัทอาจได้รับความเสียหายจากไวรัสคอมพิวเตอร์
การบุกรุกจากภายนอก และปัญหาการก่อกวนที่คล้ายคลึงกัน ซึ่งเกิดจากบรรดาลูกค้า
หรือบรรดาผู้ใช้อินเตอร์เน็ตรายอื่น

ไวรัสคอมพิวเตอร์ การบุกรุกจากภายนอก และปัญหาอื่นๆ อาจนำ ไปสู่ปัญหาดังต่อไปนี้

-   การขัดจังหวะ ความล่าช้า หรือการหยุดชะงักการให้บริการแก่ลูกค้าขององค์กร

-   ความไม่มั่นใจในด้านความปลอดภัยของข้อมูลลับ
    ซึ่งได้รับการเก็บไว้ในระบบคอมพิวเตอร์ของบริษัทฯ

-   การฟ้องร้องที่ต้องเสียค่าใช้จ่ายสูง

มาตรการเพื่อลดความเสี่ยง

บริษัทฯ มีการการฝึกปฏิบัติการจัดแฟ้มข้อมูลทั้งหมด ที่บรรจุหรือมีผลต่อส่วนประกอบสำคัญของ
ฐานข้อมูล นอกจากนั้น บริษัทฯ มีความพยายามในการปรับปรุงระบบคอมพิวเตอร์ขององค์กร
โดยมุ่งเน้นด้านความปลอดภัยของฐานข้อมูล ควบคู่ไปกับแนวทางการการปกป้องฐานข้อมูลจาก
“บรรดานักโจรกรรมข้อมูลทางอินเตอร์เน็ต”